په امریکا کې په ٩٩ کلونو کې په وړمبي ځل د لمر مکمل تندر ولیدل شو
په تیرو ۳۸ کالو کې به دا لومړی ځل وي چې په مرکزي امریکا کې به په مکمله توګه لمر تندر نیسي. هم دغه شان د کال ۱۹۱۸م راهسې به دا لومړی ځل وي چې د امریکا د پیسفک سمندر د ساحل نه ترد اټلانټک سمندر د ساحله پورې به دغه منظر لیدل کیږي
د هیواد په مختلفو برخو کې په میلینونو خلکو په خپلو سترگو، په ټیلي وژن سکرینونو او په انټرنیټ د لمر د مکمل تندر ننداره وکړه. د سماجي رابطو په ویب پاڼو او ټیلي وژنونو د لمر د تندر نیولو نظارې په ژوندۍ بڼه وښودل شو. د لمر تندر شروع د اوریګان ریاست د پیسفک سمندر د ساحل نه وشوه. ددې ورسته دا د جنوبي کیرولاینا د اټلانټک سمندر ساحله پورې روان شو. ددې ورسته به دا تندر د امریکا په مرکزي برخو کې هم لیدل کیږي. په تیرو ۳۸ کالو کې دا لومړی ځل و چې په مرکزي امریکا کې په مکمله توګه لمر تندر ونیولو. هم دغه شان د کال ۱۹۱۸م راهسې دا لومړی ځل دی چې د امریکا د پیسفک سمندر د ساحل نه ترد اټلانټک سمندر د ساحله پورې د لمر مکمل تندر ولیدل شو. ٩٩ کاله وړاندې د امریکا د واشنګټن ریاست نه تر فلوریډا پورې هم لمر د تندر نیولو له وجې سوری یا تیاره خوره شوي وه. لمر تندر هله نیسي کله چې په خپل گردش کې سپوږمۍ د ځمکې او د لمر تر مېنځه ورشي. په انگریزۍ کې دې عمل ته سولر ایکلیپس وايي یا د لمر تندر نیول. په ګرده نړۍ کې د یو نه تر دریو کالو په موده کې سپوږمۍ د ځمکې او لمر ترمینځه راځي خو زیات تره دا د سمندرونو دپاسه وي نو عام خلک يې په اسانه نه شي لیدلی. د لمر په مکمله توګه پټیدل به په ځېنو برخو کې تر ۱۰۰ کلومیټره پورې لیدل کیږي. خو د دغې نه علاوه به په عارضي توګه د کینیډا نه تر سویلي امریکې پورې کتلی شي. د ګل د ورځې د لمر پټیدل (تندر نېول) به د اوریګان لینکن ښارنه شورو کیږي او بیا به اېډاهو، مونټانا، وایاومنګ، نبراسکا، ایوا، کینساس، میزوري، ایلیناېز، کینټکي، ټینیسي، جارجیا، شمالي کیرولاینا او جنوبي کیرولاینا پورې وي. په دغو سیمو کې د ټینیسي نېشول ښار، د جنوبي کیرولاینا چارلسټن او د اوریګان سالیم لوې ښارونه هم راځي. د ایلیناېز ښار کاربنډیل ښار کې به لمر تر ۲ منټه (دقیقو) او ۴۴ سېکنډه پورې په مکمله توګه پټیږي. د اوریګان ایالت په لنکن بیچ ښار کې به دغه تیاره سحر ۱۰:۱۶ بجې شورو کیږياو په چارلسټن کې به د ماسپخین ۲:۴۸ بجې ختمیږي. د امریکا په کومو برخو کې چې به د لمر پټیدل لیدل کیږي په دغه سیمو کې به نژدې ۱۲ ملینه خلک دغه ویني، او د امریکا د نورو برخو نه هم په ملینونو خلک ددغې کتلو لپاره منځنۍ امریکا ته په سفر دي.